ddrg/super_eurlex huggingface dataset:
2.4.

For at nå nærmere målene har Kommissionen nedsat fire højniveaugrupper, der skal fremskynde udviklingen af infrastrukturen i fire udvalgte regioner. 2.4.1. Planen for sammenkobling af det baltiske energimarked Det er en politisk prioritet at synkronisere de baltiske landes elnet med det kontinentaleuropæiske net og få gjort en ende på de baltiske landes og Finlands energiisolation, når det gælder deres gasnet, og på afhængigheden af en enkelt kilde til gas. EØSU bakker fuldt ud op om en politisk aftale, der skal bidrage til, at gasprojekterne af fælles interesse afsluttes i 2021, både for så vidt angår Estland-Finland-sammenkoblingen og Polen-Litauen-sammenkoblingen. 2.4.2. Den Iberiske Halvø (Madriderklæringen) Til trods for godkendelsen af Biscay Gulf-projektet er man for så vidt angår sammenkoblingen af Den Iberiske Halvø med resten af Europa desværre langt fra at nå målet for 2020 og endnu længere fra målet for 2030. Sammenkoblingsgraden mellem Spanien og Portugal løser ikke det grundlæggende problem med de manglende sammenkoblinger mellem Den Iberiske Halvø og Frankrig. Den eneste måde, man kan sammenkoble Den Iberiske Halvø med det europæiske fastland og dermed integrere den i det indre marked er gennem sammenkoblinger med Frankrig, og p.t. ligger sammenkoblingen på ca. 2,8 %. Denne ringe sammenkoblingsgrad bidrager til, at elpriserne på Den Iberiske Halvø er blandt de højeste i Europa, og at omkostningerne ved integrering af vedvarende energikilder også er meget høj, fordi der er behov for stor reservekapacitet og procedurer til håndtering af den store volatilitet i energisammensætningen. De seneste udtalelser fra præsident Macron udgør en uundværlig politisk støtte til to sammenkoblinger over Pyrenæerne, der endnu blot er på udviklingsstadiet. 2.4.3. Energisammenkobling i Central- og Sydøsteuropa Regionen er sårbar over for forsyningsafbrydelser og betaler en højere gaspris end resten af EU, på trods af den geografiske nærhed til gasleverandøren. Det vigtigste mål er ibrugtagningen af sammenkoblingen Bulgarien-Serbien, påbegyndelsen af investeringen i LNG-terminalen i Krk (i første halvdel af 2018) og påbegyndelsen af den rumænske del af opførelsen af gastransmissionskorridoren Bulgarien-Østrig. 2.4.4. Energisamarbejde mellem Nordsølandene Det vigtigste mål har været at kombinere produktionen og transmissionen af vedvarende energi samt at etablere en retlig og lovgivningsmæssig ramme, der skal fremme sådanne projekter i et område med potentiale til at producere vindkraft, der kan dække 4-12 % af EU's energiforbrug i 2030.
2.23.

EØSU er bekymret for, at Kommissionen kun forbeholder sig at screene investeringer i tilfælde, hvor projekter og programmer af interesse for Unionen kan blive berørt. Når ansvaret for screeningen af udenlandske direkte investeringer hovedsageligt ligger hos medlemsstaterne, er der en risiko for, at en udenlandsk investor, der har som mål at overtage vigtige virksomheder og enheder, vælger først at investere i den medlemsstat, der er dårligst beskyttet mod sådanne investeringer for derefter at få adgang til lande med bedre investeringsbeskyttelse via det indre marked.
6.1.

EØSU er bekymret over, at der med hensyn til ambitionsniveauet tydeligvis ikke udvises reelle fremskridt mod en meningsfuld udbygning af infrastruktur for alternative brændstoffer. Frygten for, at ingen af målene bliver opfyldt, vidner om, at der er et presserende behov for at revidere denne strategi og fremsætte anbefalinger til en vellykket model. Det skal imidlertid bemærkes, at der er divergerende synspunkter om forskellige brændstoffer i de forskellige medlemsstater og på de forskellige markeder. For eksempel betragtes LNG og CNG ikke som en hensigtsmæssig løsning for ny infrastruktur i de nordiske lande, hvor man til gengæld har opnået stor succes med og har fremmet biobrændstoffer. I andre dele af EU foretrækkes der helt andre brændstoffer.
1.3.

EØSU glæder sig over, at SMV'er forventes at få størst gavn af direktivet og forordningen. Det forventes, at mere forholdsmæssige og hensigtsmæssige tilsynsrammer for dem vil forbedre betingelserne for at drive virksomhed og mindske barrierer for markedsadgang. Dette gælder navnlig på områderne kapitalkrav og den administrative byrde. EØSU påpeger, at disse regler alt andet lige bør skabe ny fremdrift for innovative selskaber, der satser på vækst ved hjælp af digitale midler. Dette omfatter lettere adgang til finansiering for SMV'er, der ikke er banker eller investeringsselskaber. En mere hensigtsmæssig tilsynsramme bør også bidrage til at frigøre kapital, der er bundet af ineffektive reguleringsmæssige procedurer, og give små investeringsselskaber mulighed for at tilbyde deres kunder, herunder SMV'er, bedre tjenesteydelser. Dette bør også gøre det muligt for investeringsselskaber at fungere som formidlere i mobiliseringen af opsparede midler i hele EU og dermed lette europæiske virksomheders adgang til alternative finansieringskilder uden for banksektoren.
3.5.2.

Udvalget bifalder energiunionens eksterne dimension, som den fremgår af den tredje statusrapport, og er enig i, at »EU's udenrigs- og udviklingspolitikker er vigtige for at støtte omstillingen til ren energi og lavemissionsøkonomi globalt og for at styrke EU's energisikkerhed og konkurrenceevne«. Desværre er der voksende dokumentation for, at nogle stater og virksomheder, der er aktive inden for import af fossile brændstoffer til EU, anvender praksis, der ikke hører hjemme i normal forretningspraksis, og undertiden på aggressiv vis søger at øve indflydelse på medlemsstaters og andre relevante interessenters energi- og klimapolitikker. En pålidelig og demokratisk ramme for politisk debat om gennemførelsen af energiunionen kræver systematisk overvågning af disse aktiviteter, at de offentliggøres, og at der gribes aktivt ind over for dem.
3.13.

EØSU støtter konklusionerne fra det 6. civilsamfundsforum for det vestlige Balkan og udtrykker dyb bekymring over, at civilsamfundet får stadig mindre plads i stadig flere lande i det vestlige Balkan. Udvalget noterer sig, at EU og dets medlemsstater har forpligtet sig til at fremme civilsamfundets råderum og øge støtten til kapacitetsopbygning i civilsamfundsorganisationer for at styrke deres stemme i udviklingsprocessen og for at fremme den politiske, sociale og økonomiske dialog.
3.5.

Det er derfor vigtigt at prioritere målet om at skabe et reelt indre marked og bekæmpe svig ved hurtigst muligt at levere konkrete resultater på dette område gennem et tættere samarbejde mellem skattemyndighederne med hensyn til udveksling af information og udvikling af databaser og platforme for udveksling af data mellem de forskellige nationale myndigheder til støtte for en effektiv håndhævelse af skattereglerne. EØSU opfordrer især Kommissionen og de nationale skattemyndigheder til at samarbejde tættere og mere intensivt til daglig for at sikre, at det indre markeds krav er opfyldt, og til at reducere de administrative omkostninger for både virksomheder og skattemyndigheder. Derudover bør Kommissionen og skattemyndighederne i samarbejde med det organiserede civilsamfund og andre interessenter undersøge, hvordan kommende teknologier kan bidrage til bekæmpelsen af momssvig, eftersom nye teknologier kan være et nyttigt værktøj til at forenkle den administrative byrde for både virksomheder og skattemyndigheder, idet de skaber den nødvendige gennemsigtighed.
1.1.

Euratomprogrammet for 2019-2020 viderefører forskningsaktiviteterne under Euratomprogrammet for 2014-2018 og er helt i tråd med dette. Kommissionens forslag indeholder meget få ændringer, som for størstedelens vedkommende vedrører budgettet og har til formål at sikre programmets kontinuitet.
2.9.

bail-in og foreslår for det første, at der indføres en fælles bagstopper for Den Fælles Afviklingsfond, og for det andet, at der udformes en mere omfattende køreplan for den europæiske indskudsforsikringsordning , begyndende med genforsikring (ved kun at tilbyde gradvis likviditetsdækning, mens bankerne bidrager til den fælles fond), for derefter i anden fase at bevæge sig hen imod coassurance , hvor betingelsen kan være, at risici i forbindelse med misligholdte lån begrænses i tilstrækkeligt omfang For at komme ud af dødvandet mellem medlovgiverne skærper denne meddelelse kriteriet forog foreslår for det første, at der indføres en fælles bagstopper for Den Fælles Afviklingsfond, og for det andet, at der udformes en mere omfattende køreplan for, begyndende med(ved kun at tilbyde gradvis likviditetsdækning, mens bankerne bidrager til den fælles fond), for derefter i anden fase at bevæge sig hen imod, hvor betingelsen kan være, at risici i forbindelse med misligholdte lån begrænses i tilstrækkeligt omfang ( 6 ) . Med henblik herpå foreslås der en første supplerende foranstaltning, der tager sigte på at mindske risikoen for virksomheders insolvens gennem rekonstruktionsprocedurer, samtidig med at der arbejdes på en hurtig indførelse af bestemmelser om misligholdte lån som led i revisionen af forordningen om den fælles tilsynsmekanisme. Kommissionens meddelelse om midtvejsevalueringen af handlingsplanen om kapitalmarkedsunionen medio 2017 bebuder også kortsigtede foranstaltninger møntet på udviklingen af et sekundært marked for misligholdte lån ( 7 ) . I sidste ende betyder dette, at der er behov for tilstrækkelige fremskridt med hensyn til at reducere risiciene i banksektoren.
5.3.

For at imødekomme arbejdsgivernes bekymringer for, at de administrative byrder vil blive øget, bør der planlægges passende ledsageforanstaltninger for virksomhederne. Lige løn er både fagforeningernes og arbejdsgivernes ansvar. Det siger sig selv, at der bør iværksættes initiativer til fremme af ligestilling inden for uddannelse, på arbejdsmarkedet, inden for børnepasning osv. Løngennemsigtighed er imidlertid også en del af løsningen, for løngennemsigtighed og lønrevision har en vigtig rolle at spille i processen. Virksomhederne begynder at tage del i at bekæmpe alle former for forskelsbehandling på arbejdspladsen og er allerede i gang med at løse disse problemer i forbindelse med udformningen af moderne lønsystemer, der er kønsneutrale og afspejler forskellene i de nationale arbejdsmarkedsmodeller. Det er vigtigt, at alle de berørte aktører bidrager til at udligne de kønsbestemte lønforskelle og gør rede for deres faktiske årsager, samt at de er med til at sikre en mere sammenhængende evidensbaseret tilgang og udreder eventuelle misforståelser.
3.1.

Udvidelsen af gasdirektivets principper anses for vigtig, eftersom processen med at skabe et indre marked for naturgas i EU er nødt til at forholde sig til den realitet, at gastransmissionssystemer ligner et naturligt monopol. De enorme investeringer, der kræves for at etablere så massive infrastrukturvirksomheder, skaber en usædvanlig høj adgangsbarriere for andre markedsoperatører. Der er derfor brug for tiltag for at sikre en forpligtelse til at give tredjeparter adgang, en adskillelse af gasproduktions- og gasleveringsaktiviteter fra gastransmissionsaktiviteter gennem adskillelse af transmissionssystemoperatører, samt en forpligtelse for nationale regulerende myndigheder til at fastsætte eller godkende ikkediskriminerende og omkostningsbaserede takster for benyttelse af transmissionssystemerne.
DA Den Europæiske Unions Tidende C 227/101

Det Europæiske Økonomiske og Sociale Udvalgs udtalelse om forslag til Europa-Parlamentets og Rådets direktiv om ændring af Rådets direktiv 92/66/EØF om fællesskabsforanstaltninger til bekæmpelse af Newcastle disease

(COM(2017) 742 final — 2017/0329 (COD))

(2018/C 227/15)

Anmodning om udtalelse Europa-Parlamentet, 14.12.2017 Rådet for Den Europæiske Union, 22.12.2017 Retsgrundlag Artikel 43, stk. 2, i traktaten om Den Europæiske Unions funktionsmåde Kompetence Sektionen for Landbrug, Udvikling af Landdistrikterne og Miljø Vedtaget på plenarforsamlingen 14.2.2018 Plenarforsamling nr. 532 Resultat af afstemningen (for/imod/hverken for eller imod) 151/2/5

Da EØSU fuldt ud går ind for forslagets indhold, og da EØSU allerede har behandlet dette emne i sin udtalelse EESC 4014/2013 (NAT/611) af 16. oktober 2013 (*1), besluttede det på sin 532. plenarforsamling den 14.-15. februar 2018, mødet den 14. februar, med 152 stemmer for, 2 imod og 5 hverken for eller imod at afgive en udtalelse, som støtter det fremsatte forslag, og at henvise til den holdning, det gav udtryk for i ovennævnte dokument.

Bruxelles, den 14. februar 2018. Georges DASSIS Formand for Det Europæiske Økonomiske og Sociale Udvalg

(*1) EUT C 67 af 6.3 2014, s. 166.
2.4.

EØSU erkender, som hævdet af Kommissionen, at anerkendelse af certificeringsprocedurerne for de pågældende produkter er en teknisk foranstaltning. Eftersom en åbning af det europæiske marked for produkter fra tredjelande vil få økonomiske og sociale følger, anbefaler udvalget, at man foretager en konsekvensanalyse for at sikre, at de europæiske producenter, navnlig mikrovirksomhederne og de små virksomheder, ikke rammes af denne foranstaltning.
DA Den Europæiske Unions Tidende C 227/102

Det Europæiske Økonomiske og Sociale Udvalgs udtalelse om forslag til Europa-Parlamentets og Rådets forordning om ændring af forordning (EU) 2016/1139 for så vidt angår intervaller for fiskeridødelighed og beskyttelsesniveauer for visse sildebestande i Østersøen

(COM(2017) 774 final — 2017/0348 COD)

(2018/C 227/16)

Anmodning om udtalelse Europa-Parlamentet, 15.1.2018 Rådet for Den Europæiske Union, 19.1.2018 Retsgrundlag Artikel 43, stk. 2, i traktaten om Den Europæiske Unions funktionsmåde Kompetence Sektionen for Landbrug, Udvikling af Landdistrikterne og Miljø Vedtaget på plenarforsamlingen 14.2.2018 Plenarforsamling nr. 532 Resultat af afstemningen (for/imod/hverken for eller imod) 193/1/3

Da EØSU går ind for forslagets indhold, som ikke giver anledning til bemærkninger, besluttede det på sin 532. plenarforsamling den 14.-15. februar 2018, mødet den 14. februar, med 193 stemmer for, 1 imod og 3 hverken for eller imod at afgive en udtalelse til støtte for det fremsatte forslag.
DA Den Europæiske Unions Tidende C 227/103

Det Europæiske Økonomiske og Sociale Udvalgs udtalelse om forslag til Europa-Parlamentets og Rådets forordning om ophævelse af Europa-Parlamentets og Rådets forordning (EU) nr. 256/2014 om indberetning til Kommissionen om investeringsprojekter i energiinfrastruktur i Den Europæiske Union

(COM(2017) 769 final — 2017/347 (COD))

(2018/C 227/17)

Anmodning om udtalelse Europa-Parlamentet, 15.1.2018 Rådet for Den Europæiske Union, 11.1.2018 Retsgrundlag Artikel 194 i traktaten om Den Europæiske Unions funktionsmåde Kompetence Sektionen for Transport, Energi, Infrastruktur og Informationssamfundet Vedtaget på plenarforsamlingen 14.2.2018 Plenarforsamling nr. 532 Resultat af afstemningen (for/imod/hverken for eller imod) 192/0/2

Da EØSU går ind for forslagets indhold, som ikke giver anledning til bemærkninger, besluttede det på sin 532. plenarforsamling den 14.-15. februar 2018, mødet den 14. februar, med 192 stemmer for og 2 hverken for eller imod at afgive en udtalelse til støtte for det fremsatte forslag.
DA Den Europæiske Unions Tidende C 197/71

Det Europæiske Økonomiske og Sociale Udvalgs udtalelse om forslag til Europa-Parlamentets og Rådets forordning om ændring af forordning (EF) nr. 726/2004 for så vidt angår Det Europæiske Lægemiddelagenturs hjemsted

(COM(2017) 735 final — 2017/0328 (COD))

(2018/C 197/11)

Anmodning om udtalelse Europa-Parlamentet, 11.12.2017 Rådet, 14.12.2017 Retsgrundlag Artikel 114, 168, stk. 4, litra c), og artikel 304, i traktaten om Den Europæiske Unions funktionsmåde Kompetence Sektionen for Det Indre Marked, Produktion og Forbrug Vedtaget på plenarforsamlingen 17.1.2018 Plenarforsamling nr. 531 Resultat af afstemningen (for/imod/hverken for eller imod) 167/0/0

Da EØSU går ind for forslagets indhold og ikke har nogen bemærkninger, besluttede det på sin 531. plenarforsamling den 17.-18. januar 2018, mødet den 17. januar 2018, enstemmigt at afgive udtalelse til støtte for det fremsatte forslag.
I stedet for:

»Det Europæiske Økonomiske og Sociale Udvalgs udtalelse om forslag til Europa-Parlamentets og Rådets forordning om et handlingsprogram for udveksling, bistand og uddannelse med henblik på beskyttelse af euroen mod falskmøntneri for perioden 2021-2027 (Pericles IV-programmet) (COM(2018) 369 final — 2018/0194 (CNS))«
2.2.

Som det fremgår af Det Europæiske Agentur for Grænse- og Kystbevogtnings statistiske oplysninger om falske dokumenter, »er nationale identitetskort med svage sikkerhedsfunktioner de rejsedokumenter, der oftest anvendes i bedragerisk øjemed inden for EU«. Som led i EU's indsats mod svindel med rejsedokumenter, der er anført i handlingsplanen fra december 2016, vedtog Kommissionen sammen med denne statusrapport et forslag til en forordning for at styrke sikkerheden af identitetskort, der udstedes til EU-borgere, og opholdsdokumenter, som udstedes til EU-borgere og deres familiemedlemmer. »En styrkelse af sikkerhedselementerne i identitetskort og opholdsdokumenter vil gøre det sværere for de kriminelle at misbruge eller forfalske disse dokumenter for at bevæge sig inden for EU eller passere de ydre grænser i EU. Mere sikre identitetsdokumenter vil bidrage til at styrke EU's forvaltning af de ydre grænser (herunder udfordringen med hjemvendte fremmedkrigere og deres familiemedlemmer), mens en mere sikker og pålidelig dokumentation samtidig vil gøre det lettere for EU-borgerne at udøve deres ret til fri bevægelighed«. — f remgår det af forslaget.
4.5.

Artikel 5 i forslaget til direktiv bør suppleres med et nyt stk. 3, som indfører garantier for, at retshåndhævende myndigheders adgang til data, herunder finansielle data vedrørende privatlivet, foregår på et proportionelt og legitimt grundlag. I den forbindelse er det nødvendigt i stk. 3 at indføre en forpligtelse til at behandle ansøgninger om adgang fra sag til sag på grundlag af princippet om behørig begrundelse , således at adgangen til data, såfremt dataene efterfølgende anvendes som juridisk bevismateriale, opfylder kriterierne for lovlighed med hensyn til genoprettelse og anvendelse af bevismateriale, de grundlæggende rettigheder og frihedsrettigheder, herunder en retfærdig procedure i henhold til praksis i Den Europæiske Menneskerettighedsdomstol (ECHR) i Strasbourg, og som på vellykket vis kan anvendes til at sanktionere lovovertrædelser begået af nationale retsinstanser.
Det Europæiske Økonomiske og Sociale Udvalgs udtalelse om forslag til Rådets direktiv om ændring af direktiv 2006/112/EF og 2008/118/EF for så vidt angår medtagelse af den italienske kommune Campione d'Italia og den italienske del af Luganosøen i Unionens toldområde og i den territoriale anvendelse af direktiv 2008/118/EF

(COM(2018) 261 final — 2018/0124 (CNS))

(2018/C 367/23)

Anmodning om udtalelse Rådet, 29.5.2018 Retsgrundlag Artikel 113 i traktaten om Den Europæiske Unions funktionsmåde Kompetence Sektionen for Den Økonomiske og Monetære Union og Økonomisk og Social Samhørighed Vedtaget på plenarforsamlingen 11.7.2018 Plenarforsamling nr. 536 Resultat af afstemningen (for/imod/hverken for eller imod) 174/0/2

Da EØSU går ind for forslagets indhold, som ikke giver anledning til bemærkninger, besluttede det enstemmigt ikke at afholde en generel debat, men at gå direkte over til afstemning (forretningsordenens artikel 50, stk. 4, og artikel 56, stk. 3).
5.3.

Efter EØSU's opfattelse vil denne ordning sikre et mere velfungerende indre marked på en måde, der er forenelig med udviklingen af et fælles område med frihed, sikkerhed og retfærdighed. Alle tjenesteudbyderes pligt til at udpege en retlig repræsentant, når de driver virksomhed i Unionen, vil sikre, at der altid findes en klar modtager af efterforskningsforanstaltninger. Dette vil igen gøre det lettere for tjenesteudbyderne at efterleve disse kendelser, idet den retlige repræsentant bliver ansvarlig for at modtage, overholde og håndhæve disse kendelser på vegne af tjenesteudbyderen.
4.1.

EØSU hilser forslaget til en ny forordning velkommen og støtter kraftigt forordningens mål. De stoffer, der er underlagt kontrol, svarer stort set til prioritetslisterne i andre dele af den industrialiserede verden. De nye definitioner skulle sikre klarhed for dem, der forsøger at følge bestemmelserne. Regeringerne vil skulle påregne nogle ekstra omkostninger, som dog forekommer at stå i rimeligt forhold til fordelene ved at reducere terroraktiviteterne yderligere. Et fælles regelsæt for alle medlemsstater skulle være en fordel for leverandører og andre økonomiske aktører. Der forekommer at være en rimelig balance mellem behovet for at nedbringe risiciene for medlemmer af den brede befolkning (og for andre, herunder fremtrædende personer samt politi- og militærfolk) og nødvendigheden af at sikre fri bevægelighed for varer til legitime formål.
5.4.

Af artikel 12, stk. 1, fremgår det, at »Topdomæneadministratoren opretter og forvalter en WHOIS-database med henblik på at levere nøjagtige og ajourførte oplysninger om registreringer af domænenavne under topdomænet .eu«. Det er vanskeligt at opnå datanøjagtighed i WHOIS i domænenavnesystemet (DNS), hvor data indlæses af mange forskellige parter, som topdomæneadministratoren kun har beskeden effektiv kontrol over. F.eks. er det typisk registratoren, som har kontrakt med slutbrugeren (indehaver af domænenavn). Selv om nogle topdomæneadministratorer efterfølgende kontrollerer datanøjagtigheden, kan ingen domænenavneadministrator garantere, at data i WHOIS er 100 % nøjagtige eller ajourførte. Der er risiko for, at en sådan bestemmelse fastsætter en urealistisk og uopnåelig grad af nøjagtighed.
Det Europæiske Økonomiske og Sociale Udvalgs udtalelse om forslag til Europa-Parlamentets og Rådets forordning om ændring af forordning (EF) nr. 110/2008 for så vidt angår nominelle mængder til markedsføring i Unionen af destilleret shochu fremstillet ved pot still og aftappet i Japan

(COM(2018) 199 final — 2018/0097 (COD))

(2018/C 367/25)

Anmodning om udtalelse Europa-Parlamentet, 2.5.2018 Rådet, 30.4.2018 Retsgrundlag Artikel 114, stk. 1, i traktaten om Den Europæiske Unions funktionsmåde Kompetence Sektionen for Landbrug, Udvikling af Landdistrikterne og Miljø Vedtaget på plenarforsamlingen 11.7.2018 Plenarforsamling nr. 536 Resultat af afstemningen (for/imod/hverken for eller imod) 170/0/5

Da EØSU fuldt ud går ind for forslagets indhold, som ikke giver anledning til bemærkninger, besluttede det på sin 536. plenarforsamling den 11.-12. juli 2018, mødet den 11. juli, med 170 stemmer for, ingen imod og 5 hverken for eller imod at afgive en udtalelse til støtte for det fremsatte forslag.
4.3.6.

Det er vigtigt at overvåge sammensætningen af samfundets aktiver (»societal stock«) for at sikre, at de anvendte råstoffer kan genanvendes, når et specifikt aktiv ikke længere fungerer eller efterspørges. Dette ville mere end fordoble potentialet for forvaltningen af materialestrømme. Digitaliseringen kan vise sig at være et nyttigt redskab i denne overvågning.
3.5.6.

EØSU gør ligeledes opmærksom på, at det er vigtigt at indføre ordninger, der gør det muligt at forhindre misbrug af retssystemet. Med dette for øje bør civilsamfundsorganisationerne have adgang til klage og domstolsprøvelse. EØSU understreger dog de fordele, det vil medføre at indrømme civilsamfundsorganisationerne adgang til klage og domstolsprøvelse, da de ville kunne beskytte forbrugerne, sundheden og miljøet til gavn for hele samfundet. De ordninger, der skal forhindre misbrug, skal derfor være specifikke og målrettede, således at de ikke hindrer det vigtige arbejde, som civilsamfundsorganisationerne udfører med henblik på at bidrage til gennemførelse af lovgivningen.